El burjassoter José David Sandoval, nou president de Greenpeace Espanya
2025-07-24

L’assemblea de Greenpeace, celebrada el cap de setmana passat, ha triat a l’advocat burjassoter José David Sandoval Salvador, com a nou president de l’organització ecologista a Espanya. Llicenciat en Dret, David compta amb un màster en Gestió Administrativa i és tècnic en Gestió de Recursos Naturals i Paisatge.

La nova Junta directiva, presidida per David, vetlarà per que es complisquen les principals línies de treball de Greenpeace per a 2018, que passen per avançar cap a un model energètic basat en les renovables i la descarbonització de sistema; la recuperació de l’espai democràtic perdut en els últims anys per la societat i la promoció de la pau; aconseguir un consum més responsable amb la reducció de l’ús de plàstics o del consum de carn i promocionar el respecte de la biodiversitat i els entorns naturals.